钦定古今图书集成/明伦汇编/氏族典/第059卷 > 徐问
## 钦定古今图书集成/明伦汇编/氏族典/第059卷 > 徐问

按《明外史徐问传》：“问字用中，武进人。弘治十五年进
士。授广平推官。迁刑部主事，历兵部，出为登州知府，
调临江，转长芦盐运使，累迁广东左布政使。嘉靖十
一年，以治行卓异，拜右副都御史，巡抚贵州。抚黔三
年，日进长吏，求疾苦，画利便，甚得黔人心。召为兵部
右侍郎，寻引疾归。二十一年，召为南京礼部侍郎。久”
之，迁户部尚书。复引疾去，卒于家。隆庆初，谥《庄恪》。